《往天目祈雨》
宋代·虞俦

伏谒三池上，难穷一壑幽。万山从此起，众水尽分流。

暑雨虽愆夏，阴风镇若秋。天高还有目，地险好回头。

御府金奁赐，仙坛铁板投。不须忧旱魃，直是起潜虬。

圣主思霖切，微臣尽日留。精诚三祷罢，神听一闻不。

霶霈斯为泽，迟回恐作羞。奉常司典礼，秋报敢忘优。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。